**Ministru kabineta noteikumu projekta „Grozījumi Ministru kabineta 2015.gada 12.maija noteikumos Nr.220 „Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumi “Grozījumi Ministru kabineta 2015. gada 12. maija noteikumos Nr. 220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”” (turpmāk – MK noteikumu projekts) izstrādāti, lai nodokļu maksātāji varētu saņemt akcīzes nodokļa markas, kas pildīs tikai drošības elementa funkciju un tiks piestiprinātas tādām tabakas izstrādājumu iepakojuma vienībām, kuras paredzēts realizēt beznodokļu tirdzniecības veikalos, ja tām piemēro akcīzes nodokļa atbrīvojumu, saskaņā ar likuma “Par akcīzes nodokli” 20.pantu un 21.panta sesto daļu, kā arī noteikumu projektā ir nepieciešams izdalīt jaunu alkoholiskā dzēriena grupu atbilstoši samazinātajai akcīzes nodokļa likmei - pārējie alkoholiskie dzērieni, kas saražoti mazajā alkoholisko dzērienu darītavā.  MK noteikumi stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par akcīzes nodokli” 12. panta ceturtā daļa, pārejas noteikumu 108. punkts un 27. panta četrpadsmitā daļa.  Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6. panta divpadsmitā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka no 2019. gada 1. marta par vienā kalendāra gadā mazo alkoholisko dzērienu darītavu saražotajiem pārējiem alkoholiskajiem dzērieniem par 1000 litriem absolūtā spirta piemēro likmi 50 procentu apmērā no likuma “Par akcīzes nodokli” 12. panta pirmās daļas 5. punktā noteiktās likmes, nepieciešams precizēt Ministru kabineta 2015. gada 12. maija noteikumu Nr. 220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” (turpmāk – Ministru kabineta 2015. gada 12. maija noteikumi Nr.220) 1. pielikumu, izdalot jaunu alkoholiskā dzēriena grupu atbilstoši samazinātajai akcīzes nodokļa likmei - pārējie alkoholiskie dzērieni, kas saražoti mazajā alkoholisko dzērienu darītavā.  Saskaņā ar Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6. panta desmitās daļas 2. punktu un pārejas noteikumu 5. punktu no 2019. gada 20. maija cigaretēm un tinamajai tabakai, bet no 2024. gada 20. maija pārējiem tabakas izstrādājumiem uz katras tabakas izstrādājuma iepakojuma vienības, ko laiž tirgū, ir jābūt izvietotam drošības elementam.  Saskaņā ar Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6. panta divpadsmito daļu akcīzes nodokļa marka pilda drošības elementa funkciju. Drošības elementus, kas nav akcīzes nodokļa marka, izmanto, ja to pieļauj likums "Par akcīzes nodokli". Saskaņā ar likuma “Par akcīzes nodokli” 27. panta trešās daļas 1.1 , 2.1punktu un pārejas noteikumu 106. punktu, tabakas izstrādājumus, kurus saskaņā ar normatīvajiem aktiem muitas jomā realizē beznodokļu tirdzniecības veikalos un likuma 20. panta un 21. panta sestajā daļā minētajos gadījumos var nemarķēt ar akcīzes nodokļa marku, ja tabakas izstrādājumu iepakojuma vienība satur tādu drošības elementu, kas nav akcīzes nodokļa marka, bet ir noteikts saskaņā ar normatīvajiem aktiem par drošības elementiem.  Likuma “Par akcīzes nodokli” 27.panta četrpadsmitajā daļā noteikts, ja par tabakas izstrādājuma drošības elementu beznodokļu tirdzniecības veikalos, šā likuma 20. pantā un 21. panta sestajā daļā minētajos gadījumos izmanto akcīzes nodokļa marku, akcīzes nodokļa maksātājs, saņemot akcīzes nodokļa markas, sedz tikai to iegādes izdevumus.  Ievērojot minēto, Ministru kabineta 2015. gada 12. maija noteikumos Nr.220 ir nepieciešams veikt grozījumus, lai nodokļu maksātāji varētu saņemt akcīzes nodokļa markas, kas pildīs tikai drošības elementa funkciju un tiks piestiprinātas tādām tabakas izstrādājumu iepakojuma vienībām, kuras paredzēts realizēt beznodokļu tirdzniecības veikalos, ja tām piemēro akcīzes nodokļa atbrīvojumu, saskaņā ar likuma “Par akcīzes nodokli” 20. pantu un 21. panta sesto daļu. Lai minētajos gadījumos saņemtu akcīzes nodokļa markas, kas pildīs tikai drošības elementa funkciju, nodokļa maksātājam būs jāiesniedz atsevišķs Ministru kabineta 2015. gada 12. maija noteikumu Nr.220 2. vai 3.pielikumā noteiktais iesniegums (turpmāk – iesniegums), un jāapliecina, ka akcīzes nodokļa markas tiks piestiprinātas tikai tādām tabakas izstrādājumu iepakojuma vienībām, kuras paredzēts realizēt beznodokļu tirdzniecības veikalos, ja tām piemēro akcīzes nodokļa atbrīvojumu un saskaņā ar likuma “Par akcīzes nodokli” 20. pantu un 21. panta sesto daļu. Šajos gadījumos nodokļu maksātājam iesniedzot iesniegumu par akcīzes nodokļa marku saņemšanu, kas pildīs tikai drošības elementa funkciju, netiks aprēķināts akcīzes nodoklis.  Ņemot vērā minēto, ir nepieciešams precizēt Ministru kabineta 2015. gada 12. maija noteikumu Nr. 220 12. un 15. punktu, kā arī 1. pielikumu un izteikt jaunā redakcijā 2., 3. un 5. pielikumu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekta tiesiskais regulējums ietekmēs nodokļu maksātājus, kuriem ir tiesības saņemt akcīzes nodokļa markas un kuri veic darbības ar tabakas izstrādājumiem un alkoholiskajiem dzērieniem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies nodokļu maksātājiem, jo būs jāiesniedz atsevišķi iesniegumi tabakas izstrādājumu akcīzes nodokļa marku pasūtīšanai un saņemšanai, ja akcīzes nodokļa marku izmantos kā drošības elementu un to piestiprinās tabakas izstrādājumiem, kurus paredzēts realizēt beznodokļu tirdzniecības veikalos, ja tiem piemēro akcīzes nodokļa atbrīvojumu, saskaņā ar likuma “Par akcīzes nodokli” 20.pantu un 21.panta sesto daļu, būs jāiesniedz pārskats par tabakas izstrādājumu akcīzes nodokļa marku apriti.  Šobrīd praksē nodokļu maksātāji par vienādām vai dažādām preču grupām iesniedz paši pēc sava iniciatīvas atsevišķus iesniegumus akcīzes nodokļa marku pasūtīšanai, līdz ar to praksē nav konstatējams pārmērīgs administratīvais slogs nodokļu maksātājiem. Turklāt prasība iesniegt atsevišķu iesniegumu akcīzes nodokļa marku pasūtīšanai, ja akcīzes nodokļa markas izmantos kā drošības elementu, attieksies uz ļoti šauru komersantu loku. |
| 3. | Administratīvo izmaksu monetārs novērtējums | MK noteikumu projekta radītās administratīvās izmaksas juridiskām personām nepārsniegs 2000 *euro.* |
| 4. | Atbilstības izmaksu monetārs novērtējums | MK noteikumu projekts neparedz atbilstības izmaksas. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | Izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 7 224 | 0 | 0 | 0 | 0 | 0 |
| 2.1. valsts pamatbudžets | 0 | 7 224 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -7 224 | 0 | 0 | 0 | 0 | 0 |
| 3.1. valsts pamatbudžets | 0 | -7 224 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 7 224 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu iestrādei Valsts ieņēmumu dienesta informācijas sistēmās 2019.gadā nepieciešams finansējums Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” **7 224 *euro*** apmērā, tajā skaitā izmaiņu ieviešanai:   * Nodokļu informācijas sistēmā (turpmāk - NIS) – 5 944 *euro*; * Elektroniskās deklarēšanas sistēmā (turpmāk - EDS) – 1 280 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. | | | | | | |
| 8. Cita informācija | 2019.gadā nepieciešamo izmaiņu iestrādei Valsts ieņēmumu dienesta informācijas sistēmās nepieciešamais finansējumu **7 224 *euro*** apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par MK noteikumu projekta izstrādi ir informēta Tabakas izstrādājumu ražotāju nacionālā asociācija (turpmāk – TIRNA) un nodokļu maksātāji, kuri piegādā akcīzes preces beznodokļu tirdzniecības veikaliem, diplomātiem un starptautiskām organizācijām un kuģiem un gaisakuģiem.  Informācija par MK noteikumu projekta izstrādi 2019. gada 12. martā publicēta Finanšu ministrijas tīmekļa vietnē sadaļā “Sabiedrības līdzdalība”- “Tiesību aktu projekti” – “Nodokļu politika”, adrese:  <http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika/#project544>  un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties MK noteikumu projekta izstrādē, rakstveidā sniedzot viedokļus par MK noteikumu projektu. |
| 3. | Sabiedrības līdzdalības rezultāti | TIRNA un nodokļu maksātāji, kuri piegādā akcīzes preces beznodokļu tirdzniecības veikaliem, diplomātiem un starptautiskām organizācijām, un kuģiem un gaisakuģiem, ir snieguši priekšlikumus.  Citu sabiedrības pārstāvju iebildumi un priekšlikumi nav saņemti. |
| 4. | Cita informācija | Sabiedrību pēc MK noteikumu projekta pieņemšanas informēs ar publikāciju oficiālajā izdevumā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts nepaplašina Valsts ieņēmumu dienesta līdzšinējās funkcijas un uzdevumus.  MK noteikumu projektam nav ietekmes uz jaunu institūciju izveidi, esošu institūciju likvidāciju vai reorganizāciju.  Nav nepieciešams veidot jaunas darba vietas, MK noteikumu projektā noteiktās prasības paredzēts realizēt esošo cilvēkresursu un finansējuma ietvaros. |
| 3. | Cita informācija | Nav. |

Finanšu ministrs J. Reirs

Pavloviča, 67120129

Jana.Pavlovica@vid.gov.lv